Heaven Beak : Nangpae "wolf and wolf" :: EAZEL Exhibition
Image and Text courtesy of Arario Gallery Seoul
South Korea, b.1984 Honduras - MyHolidayEscape - Best Holiday Suggestion For You
Honduras destinations are loading
Select CopÃ¡n La Ceiba Roatan - Islas de la Bahia San Pedro Sula Tela Tegucigalpa Choosing an Environmental Charity - The Ho|Felton Team | Morgan Stanley
The Ho|Felton Team Group Page
The Ho|Felton Team Dilo Tšeo Thutamahlale e sa di Tsebego
TABA YA LETLAKALA LA KA NTLE | NA THUTAMAHLALE E TŠEETŠE BEIBELE LEGATO?
Mehleng ye, go na le dipuku tše dintši tšeo di hlalosago seo bao go thwego ke bailaModimo ba se naganago. Batho ba bantši ba ile ba bala dipuku tše gomme se se ile sa baka dipoledišano le dingangišano tše dintši. Mabapi le taba ye, setsebi sa ditšhika tša bjoko e lego David Eagleman o ngwadile gore: “Babadi ba bangwe . . . ba nagana gore borathutamahlale ba tseba dilo ka moka. Eupša borathutamahlale ba nago le bokgoni ke bao ba sa dumelego feela seo thutamahlale e se bolelago le gona mošomo wa bona o akaretša go utolla dilo tše difsa tšeo di sa tsebjego.”
Ge nako e dutše e eya, borathutamahlale bao ba nago le bokgoni ba hweditše dilo tšeo di ba makaditšego ge ba dutše ba nyaka dikarabo tša dipotšišo tše thata tša tlholo. Lega go le bjalo, ba bangwe ba dirile diphošo tše kgolo ge ba dutše ba dira dinyakišišo. Isaac Newton e be e le rathutamahlale wa go tuma. O bontšhitše kamoo matlakgogedi a kgonago go kgobokanya dipolanete, dinaledi le melalatladi ya dinaledi legohleng. O ile a hlama mohuta wa dipalo wo o bitšwago calculus wo o šomišwago ge go dirwa dikhomphutha, dilo tšeo di dirišwago go ya lefaufaung le go ithuta ka diathomo. Lega go le bjalo, Newton o ile a ithuta gape le ka alchemy e lego thuto yeo batho ba bego ba nagana gore ke thutamahlale yeo e bego e diriša thuto ya dinaledi le dipolanete le meoya ya batemona e le go leka go fetoša mehuta e mengwe ya ditšhipi gore e be gauta.
Nywaga e 1 500 pele Newton a ka tsebja, molepi wa dinaledi wa Mogerika e lego Ptolemy o ile a ithuta ka leratadima ka go le bogela feela. O be a kgona go bona dipolanete leratadimeng leo le bego le tagile bošego gape a kgona le go thala mebapa. Eupša o be a dumela gore lefase le be le le bogareng bja legohle. Carl Sagan e lego setsebi sa dinaledi o ngwadile ka Ptolemy gore: “Go amogelwa ka nywaga e 1 500 ga kgopolo e fošagetšego ya gore lefase le bogareng bja legohle go bontšha gore le motho yo bohlale a ka foša.”
Lehono borathutamahlale ba sa na le mathata a swanago ge ba dutše ba nyaka dikarabo tša dipotšišo mabapi le legohle. Na ba tla feleletša ba hweditše tlhaloso e feletšego ka legohle? Le ge re swanetše go leboga seo thutamahlale e kgonnego go se fihlelela le seo e re hotšego ka sona, go bohlokwa go nagana ka seo thutamahlale e sa se tsebego. Rathutamahlale Paul Davies o lemogile gore: “Ga go kgonege go hwetša dikarabo ka moka tše di kgotsofatšago tša dipotšišo tša legohle.” Mantšu a a hlatsela therešo e sa fetogego ya gore: Batho ba ka se kgone go kwešiša legohle ka mo go feletšego. Ka gona ge go bolelwa gore thutamahlale e ka kgona go hlalosa tsela yeo dilo di lego ka gona legohleng, e ka ba mo go kwagalago go dumela seo go fihla bokgoleng bjo itšego.
Ke therešo gore Beibele e re nea dikarabo tšeo thutamahlale e paletšwego ke go re nea tšona
Beibele e bolela ka tlholo gore: “Bona! Tše ke feela karolwana ya mediro ya [Modimo]. Ruri go kwelwe feela mohebehebetšo wa taba ka yena!” (Jobo 26:14) Go sa na le mo gontši moo batho ba ka se go kwešišego mabapi le tlholo. Re ka dumelelana le mantšu ao moapostola Paulo a a ngwadilego mo e ka bago nywaga e 2 000 e fetilego ao e sa dutšego e le a therešo le lehono ge a be a re: “A bodiba bja mahumo a Modimo, bohlale le tsebo! Ruri dikahlolo tša gagwe ke tšeo di sa nyakišišegego gomme ditsela tša gagwe ke tše di sa latišegego!”—Baroma 11:33.
Tlhahlo Yeo e ka se Hwetšwego go Thutamahlale
Ge thutamahlale e leka go araba dipotšišo tša legohle, Beibele e na le melao ya motheo le tlhahlo yeo e tlišetšago batho khutšo le bophelo bjo bo kgotsofatšago. Bona mehlala e latelago.
Go Thibela Bosenyi
Go hlompha bophelo
“O se ke wa bolaya.”—Ekisodo 20:13.
“Yo mongwe le yo mongwe yo a hloilego ngwanabo ke mmolai.”—1 Johane 3:15.
Dira khutšo le go e boloka
“Furalela se sebe gomme o dire se sebotse; tsoma khutšo gomme o e phegelele.”—Psalme 34:14.
“Peu ya seenywa sa toko e bjalwa maemong a khutšo gare ga bao ba dirago khutšo.”—Jakobo 3:18.
“Jehofa yena o hlahloba moloki gotee le yo kgopo, moya wa gagwe o hloile le ge e le mang yo a ratago bošoro.”—Psalme 11:5.
“O se ke wa hufegela motho yo a dirago bošoro goba wa latela tsela le ge e le efe ya gagwe. Ka gobane motho wa moradia o šišimiša Jehofa.”—Diema 3:31, 32.
Lethabo la Lapa
“Bana, kwang batswadi ba lena ka go dumelelana le thato ya Modimo gobane se se lokile. ‘Godiša tatago le mmago’ e lego taelo ya pele yeo e nago le kholofetšo yeo e rego: ‘E le gore dilo di go sepelele gabotse le gore o phele galelele lefa- seng.’”—Baefeso 6:1-3.
Ruta bana ba gago gabotse
“Lena botate, le se ke la befediša bana ba lena, eupša tšwelang pele le ba godiša ka tayo le temošo ya Jehofa.”—Baefeso 6:4.
“Lena botate, le se ke la befediša bana ba lena e le gore ba se nyame.”—Bakolose 3:21.
O rate le go hlompha molekane wa gago wa lenyalo
“Lega go le bjalo, yo mongwe le yo mongwe wa lena a rate mosadi wa gagwe bjalo ka ge a ithata; ka lehlakoreng le lengwe, mosadi o swanetše go ba le tlhompho e tseneletšego go monna wa gagwe.”—Baefeso 5:33.
Go šireletšwa ga legohle
Mabapi le badudi ba Isiraele ya bogologolo bao ba bego ba šilafatša lefase, Beibele e boletše gore: “Naga e šilafaditšwe ke badudi ba yona . . . Bao ba dulago go yona ba bonwago molato.” (Jesaya 24:5, 6) Modimo o tla bona molato bao ba senyago lefase. O tla “senya bao ba senyago lefase.” (Kutollo 11:18) Ba ka se tlogelwe ba sa otlwe.
Ke eng seo se tutuetšago batho ba bantši gore ba naganišiše ka go ba gona ga Mmopi?
Na batho ba bopilwe ke Modimo goba ba tšwa diphoofolong?